section_heading: Pittsburgh Penguins
paragraph_text: Početkom listopada 2006. potpisao je trogodišnji ugovor s Pittsburghom i odmah uskočio u prvu momčad kluba. Iako se govorilo o njegovom povratku u Peterborough, to se nije dogodilo i Staal je ostao u sastavu Penguinsa. To je bio odličan potez uprave kluba jer je tijekom svoje prve profesionalne sezone zabio 29 golova, asistirao 13 puta i osvojio 42 boda. U siječnju 2007. tijekom All-Stara sudjelovao je u NHL YoungStars Game, zajedno sa suigračima Ryanom Whitneyem i Malkinom. Nedugo nakon toga, 10. veljače 2007. kao najmlađi igrač NHL-a (18 godina i 153 dana) postigao je svoj prvi hat-trick karijere protiv Toronto Maple Leafsa. Međutim, to mu nije bilo dovoljno za osvajanje nagrade Calder Memorial Trophy koja je pripala njegovom suigraču Jevgeniju Malkinu, ali je zato biran u NHL All-Rookie momčad.